Firibgarlik Rossiyada 2017-yili eng keng tarqalgan jinoyat turlaridan biriga aylandi

Rossiyada 2017-yili firibgarlik jinoyatning eng keng tarqalgan turlaridan biriga aylandi: mamlakatda har uch daqiqada bitta shunday jinoyat qayd etildi. Rossiya Bosh prokuraturasi tomonidan e’lon qilingan o‘tgan yil 11 oyi ma’lumotlari shundan dalolat bermoqda, deya xabar beradi “TASS”.

Mamlakatda jinoyatchilikning ochilishi 54 foizni tashkil etsa, firibgarlik bilan bog‘liq huquqbuzarliklarda bu ko‘rsatkich atigi 25 foizga teng bo‘ldi. 
Bosh prokuraturaga ko‘ra, oxirgi 5 yil mobaynida firibgarlikning umumiy jinoyatchilikdagi ulushi 7,5 foizdan 10,7 foizgacha ko‘tarildi va narkotiklar aylanmasi bilan bog‘liq jinoyatlar sonidan ham oishb ketdi.
Rossiyada 2017-yili eng keng tarqalgan jinoyat (garchi 2016-yilga nisbatan salkam 9 foizga kamaygan bo‘lsa ham), o‘g‘irlik bo‘lib qolmoqda — 738 ming yoki jami jinoyatlarning 38,4 foizi.